வெ. விசுவநாதன்

வெங்கட விசுவநாதன் (Venkata Viswanathan) (25 ஜனவரி 1909 -16 ஜனவரி 1987Diary of National Events 1987-88  (pdf)) ஓர் இந்திய இந்தியக் குடிமைப் பணி அதிகாரி ஆவார். இவர் பல மாநிலங்களில் ஆளுநராகப் பணியாற்றியுள்ளார்.Communism in Kerala: A Study in Political Adaptation, Thomas Johnson Nossiter. University of California Press, Berkeley and Los Angeles 1982. pp. 219. 1950 முதல் 1952 வரை போபாலின் தலைமை ஆணையராகவும், 1964 முதல் 1966 வரை தில்லியின் தலைமை ஆணையராகவும் இருந்துள்ளார். 26 பிப்ரவரி 1966 முதல் 6 மே 1967 வரை இமாச்சலப் பிரதேசத்தின் துணைநிலை ஆளுநராகவும், 1967 மே 15 முதல் 1973 மார்ச் 31 வரை கேரள ஆளுநராகவும் பணியாற்றியுள்ளார்.

விசுவநாதன் கேரளாவின் பாலக்காடு மாவட்டத்திலுள்ள திரிக்கடரி என்னும் ஊரைச் சேர்ந்தவர். கேரளாவின் ஆளுநராக நியமிக்கப்பட்ட முதல் மலையாளியாக இவர் இருந்தார். இந்தியாவில் அதே மாநிலத்தைச் சேர்ந்த ஒருவரை அவரது சொந்த மாநிலத்தின் ஆளுநராக நியமிக்கக் கூடாது என்ற மரபு உள்ளது. 1930 ஆம் ஆண்டில் இந்தியக் குடிமைப் பணியில் சேருவதற்கு முன்பு பெங்களூர் மத்தியக் கல்லூரி, இலண்டன் பல்கலைக்கழகக் கல்லூரி, ஆக்சுபோர்டின் பாலியோல் கல்லூரி ஆகியவற்றில் படித்தார்.

விசுவநாதன் 'டெல்லியின் கண்கள் மற்றும் காதுகள்' என்ற பெயரைக் கொண்டிருந்தார். பெரும்பாலும் பொதுவுடைமை எதிர்ப்புக் கொள்கையைக் கொண்டிருந்தார். அப்போதைய முதலமைச்சர் ஈ. எம். எஸ். நம்பூதிரிபாடுடன் இவர் தொடர்ந்து மோதலில் ஈடுபட்டு வந்தார், ஒரு முறை கேரளச் சட்டப்பேரவையில் தனது சொந்த உரையை படித்து அரசியலமைப்பு நெருக்கடியை உருவாக்கினார். அப்போதைய அரசாங்கம் இவரது வரைவை நிராகரித்து, அரசாங்கம் தயாரித்த உரையைத்தான் இவர் படிக்க வேண்டும் என்று வலியுறுத்தியது. பின்னர், ஆளுநர் விசுவநாதன் இந்தக் கோரிக்கையை நிறைவேற்றினார். 1968 செப்டம்பரில், ஈ. எம். எஸ்ஸை முதலமைச்சர் பதவியிலிருந்து விலகும் முயற்சிகளை மேற்கொண்டார்.Communism in Kerala: A Study in Political Adaptation, Thomas Johnson Nossiter. University of California Press, Berkeley and Los Angeles 1982. pp. 246, 247.

இவரது பதவிக்காலத்தில், ஈ. எம். எஸ் நம்பூதிரிப்பாடும், செ. அச்சுத மேனனும் முதலமைச்சர்களாக இருந்தனர். மாநில ஆளுநர்களின் விதிமுறைகள், செயல்பாடுகள் மற்றும் அதிகாரங்களை ஆராய இந்தியக் குடியரசுத் தலைவர் வி. வி. கிரியால் அமைக்கப்பட்ட ஐந்து உறுப்பினர்களைக் கொண்ட ஆளுநர்கள் குழுவில் ஒரு பகுதியாகவும் இருந்தார்.

 மேற்கோள்கள் 

பகுப்பு:இமாச்சலப் பிரதேச ஆளுநர்கள்
பகுப்பு:1987 இறப்புகள்
பகுப்பு:1909 பிறப்புகள்
பகுப்பு:பாலக்காடு மாவட்ட மக்கள்
பகுப்பு:கேரள ஆளுநர்கள்